Steamboat Willie

Steamboat Willie, utgitt 18. november 1928, er en tegnefilm med Mikke Mus i hovedrollen. Selv om det ikke var den første tegnefilmen med Mikke som ble produsert, var det den første tegnefilmen med ham som ble utgitt. På grunn av dette blir filmen regnet som den første Mikke Mus-tegnefilmen.

 Handling 
Mikke Mus styrer en dampbåt. Snart dukker kaptein Pete opp og beordrer Mikke vekk fra kontrollrommet. Pete forsøker å sparke til ham, men Mikke skynder seg vekk i tide og Pete sparker seg selv ved et uhell. Mikke løper ned trappene, sklir på et lite såpestykke som ligger på dekk, og lander i en bøtte med vann. En papegøye blir vitne til dette og ler av ham, så Mikke kaster bøtta etter fuglen.

Pete, som har sett på det hele, styrer dampbåten selv. Han biter av litt skråtobakk og spytter i vinden. Spyttet flyr bakover og ringer båtens bjelle. Dette morer Pete, som spytter igjen, men denne gangen treffer spyttet ham i ansiktet og gjør ham opprørt. Dampbåten stopper ved «Podunk Landing» for å plukke opp forskjellige husdyr. Akkurat da det legger fra kai igjen, dukker Minnie Mus opp, og løper for å rekke båten før den reiser videre.

 Video 

 Referanser 

 Se også 
 Plane Crazy (1928)

 Eksterne lenker 


Kategori:Mikke Mus-kortfilmer
Kategori:Kortfilmer fra 1920-årene
Kategori:Sort-hvitt-filmer
Kategori:Filmer fra 1928